
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 127 

8 Οκτωβρίου 2015 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ρύθμιση κατεπειγόντων θεμάτων των Υπουργείων Ερ¬ 
γασίας, Κοινωνικής Ασφάλισης και Κοινωνικής Αλ¬ 
ληλεγγύης, Οικονομίας, Ανάπτυξης και Τουρισμού, 
Εσωτερικών και Διοικητικής Ανασυγκρότησης, Υπο¬ 
δομών Μεταφορών και Δικτύων και Παιδείας,Έρευ¬ 
νας και Θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για την επίλυση ζητημάτων που 
αφορούν α) στην απρόσκοπτη συνέχιση του έργου των 
«Κοινωνικών Δομών Άμεσης Αντιμετώπισης της Φτώ¬ 
χειας», β) στην ένταξη έργων στα Επιχειρησιακά Προ¬ 
γράμματα της Προγραμματικής Περιόδου 2014 - 2020, 
γ) τη διεξαγωγή του εισαγωγικού διαγωνισμού της 
Εθνικής Σχολής Δημόσιας Διοίκησης και Αυτοδιοίκησης 
(Ε.Σ.Δ.Δ.Α.), προκειμένου να διασφαλιστεί ο αξιοκρατικός 
χαρακτήρας της διαγωνιστικής διαδικασίας, καθώς και 
η επιλογή προσώπων ικανών να εκπαιδευτούν, ώστε να 
ενταχθούν στη διοίκηση ως στελέχη ταχείας ανέλιξης, 
δ) στην αδυναμία εξυπηρέτησης ιδιοκτητών εκπρόθε¬ 
σμων σε τεχνικό έλεγχο οχημάτων από τα ΚΤΕΟ της 
Χώρας στην προθεσμία του άρθρου 18Α του Ν. 3446/ 
2006 (Α'49), όπως ισχύει, και επίσης αποφυγής, κατά το 
δυνατό, προβλημάτων στην εύρυθμη λειτουργία των 
ΚΤΕΟ, λόγω υπερβολικά αυξημένης προσέλευσης οχη¬ 
μάτων, ε) στη δυνατότητα αποφοίτησης μαθητών της Δ' 
τάξης εσπερινών ΕΠΑ.Λ., στ) στις διαδικασίες εκλογής 
οργάνων στα ΑΕΙ της χώρας και ζ) στην ολοκλήρωση 
των διαδικασιών κρίσης ερευνητών και συγκρότησης 
συλλογικών οργάνων. 

3. Τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

Οι «Κοινωνικές Δομές Άμεσης Αντιμετώπισης της Φτώ¬ 
χειας» μετά την ολοκλήρωση και λήξη των πράξεων στο 


πλαίσιο του ΕΠ «Ανάπτυξη Ανθρώπινου Δυναμικού» του 
ΕΣΠΑ 2007-2013 θα χρηματοδοτηθούν από το εθνικό 
σκέλος του Προγράμματος Δημοσίων Επενδύσεων του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

Η χρηματοδότηση αφορά υπηρεσίες που παρέχονται 
από τη λήξη των πράξεων μέχρι το αργότερο 31.12.2015 
και υλοποιούνται μέσω προγραμματικών συμβάσεων 
χωρίς υποχρέωση υποβολής εγγυητικής επιστολής 
καλής εκτέλεσης. Για τις δαπάνες θα γίνει αναλογι¬ 
κή εφαρμογή των όρων που προέβλεπαν οι σχετικές 
προσκλήσεις και αποφάσεις ένταξης στο πλαίσιο του 
ΕΠΑΝΑΔ 2007-2013. 

Φορέας υλοποίησης και παρακολούθησης των ως άνω 
συμβάσεων ορίζεται η Γ ενική Γ ραμματεία Πρόνοιας. Με 
απόφαση του Υπουργού Εργασίας, Κοινωνικής Ασφά¬ 
λισης και Κοινωνικής Αλληλεγγύης δύναται να καθορί¬ 
ζεται κάθε αναγκαία λεπτομέρεια για την υλοποίηση 
της παρούσας. 

Η παρούσα διάταξη ισχύει από 1 Οκτωβρίου 2015. 

Αρθρο 2 

Στο τέλος της παρ. 3 του άρθρου 58 του Ν. 4314/2014 
(Α' 265) προστίθεται εδάφιο, ως εξής: 

«Μέχρι την έκδοση των ανωτέρω κοινών υπουργι¬ 
κών αποφάσεων για την κατάργηση ή αναδιάρθρωση 
των υφιστάμενων Επιτελικών Δομών, η οργάνωση και 
η λειτουργία τους διέπεται από τις ισχύουσες κοινές 
υπουργικές αποφάσεις σύστασης των οικείων Ειδικών 
Υπηρεσιών των Ν. 2860/2000 (Α' 251) και Ν. 3614/2007 (Α' 
267), οι οποίες μετονομάστηκαν ή συγχωνεύτηκαν με το 
άρθρο 18 του παρόντος νόμου. Κατά το ως άνω χρονικό 
διάστημα, οι ανωτέρω Επιτελικές Δομές ασκούν, εκτός 
από τις αρμοδιότητες των ως άνω αποφάσεων, και τις 
αρμοδιότητες του άρθρου 17 του παρόντος νόμου για 
τα ΕΠ του ΕΣΠΑ της περιόδου 2014 - 2020.» 

Η παρούσα διάταξη ισχύει από 6 Οκτωβρίου 2015. 

Άρθρο 3 

Στο τέλος της παρ. 10 του άρθρου 17 του Π.δ. 57/2007 
(Α' 59) προστίθεται εδάφιο ως εξής: 

«Διατάξεις που ευνοούν ειδικές κατηγορίες υποψηφί¬ 
ων ή καθορίζουν ειδικές προσαυξήσεις της βαθμολογίας 
δεν έχουν εφαρμογή στον Εισαγωγικό Διαγωνισμό της 
Εθνικής Σχολής Δημόσιας Διοίκησης και Αυτοδιοίκησης 
(Ε.Σ.Δ.Δ.Α.)». 

Άρθρο 4 

Η περίπτ. α' της παρ. 2 του άρθρου 18 Α του Ν. 3446/ 
2006 (Α' 49) αντικαθίσταται ως εξής: 

«α. Τα οχήματα για τα οποία το χρονικό διάστημα έξι 
(6) μηνών από την καταληκτική ημερομηνία εμπρόθε¬ 
σμης διενέργειας περιοδικού τεχνικού ελέγχου παρήλθε 
έως τις 30.6.2014 προσκομίζονται έως και τις 20.10.2015.» 

Άρθρο 5 

Στο άρθρο 9 του Ν. 4327/2015 (Α' 50) προστίθεται 
παρ. 4 ως εξής: 

«4. Μαθητές οι οποίοι το σχολικό έτος 2014-2015 ή και 
τα προηγούμενα έτη φοίτησαν στις ειδικότητες που λει¬ 
τούργησαν στη Γ' τάξη ημερήσιου Επαγγελματικού Λυ¬ 
κείου (Ν. 3475/2006) συμπεριλαμβανομένης και της ειδι¬ 
κότητας «Γραφικών Τεχνών» του «Τομέα Εφαρμοσμένων 
Τεχνών» καθώς και των τριών ειδικοτήτων του τομέα 
«Υγείας και Πρόνοιας» της Δ' τάξης Εσπερινού Επαγ¬ 
γελματικού Λυκείου (Ν. 3475/2006) και έχουν απορριφθεί 
λόγω ανεπαρκούς φοίτησης, δύνανται να προσέρχονται 
σε ολική ή μερική, προφορική και γραπτή εξέταση τον 
Φεβρουάριο του 2016, Μάιο-Ιούνιο 2016, Σεπτέμβριο 2016. 
Μαθητές οι οποίοι κατά το σχολικό έτος 2014-2015 ή 
και τα προηγούμενα έτη φοίτησαν στις ειδικότητες που 
λειτούργησαν στη Γ τάξη εσπερινού Επαγγελματικού 
Λυκείου (Ν. 3475/2006) συμπεριλαμβανομένης και της 
ειδικότητας «Γραφικών Τεχνών» του «Τομέα Εφαρμοσμέ¬ 
νων Τεχνών» και έχουν απορριφθεί λόγω ανεπαρκούς 
φοίτησης, δύνανται να προσέλθουν σε ολική προφορική 
και γραπτή εξέταση έως 15 Νοεμβρίου 2015 προκειμένου 
να προαχθούν στην επόμενη τάξη. 

Στην περίπτωση κατά την οποία οι μαθητές που ανα- 
φέρονται στο προηγούμενο εδάφιο, δεν επιθυμούν να 
προσέλθουν στις προαναφερόμενες προφορικές και 
γραπτές εξετάσεις, δύνανται να συνεχίσουν τη φοίτησή 
τους στη Β' τάξη ημερησίου ή εσπερινού Επαγγελματι¬ 
κού Λυκείου (Ν. 4186/2013). 

Με απόφαση του Υπουργού Παιδείας, Έρευνας και 
Θρησκευμάτων καθορίζονται όλες οι λεπτομέρειες που 
αφορούν στις εξετάσεις των μαθητών.» 

Άρθρο 6 

1. Η παρ. 15 του άρθρου 8 του Ν. 4009/2011 (Α' 195) 
αντικαθίσταται ως εξής: 

«15. Ως πρύτανης εκλέγεται καθηγητής πρώτης βαθ¬ 
μίδας του οικείου Ιδρύματος.» 

2. Οι περίπτ. α', β', γ', δ' και ε' της παρ. 16 του άρθρου 
8 του Ν. 4009/2011, όπως τροποποιήθηκε με την παρ. 8 
του άρθρου 2 του Ν. 4076/2012 (Α' 159), αντικαθίστανται 
και προστίθεται περίπτ. στ' ως εξής: 

«16. α) Ο Πρύτανης εκλέγεται από τους καθηγητές 
και τους υπηρετούντες λέκτορες του Ιδρύματος με 
άμεση, μυστική και καθολική ψηφοφορία και διορίζεται 
με απόφαση του Συμβουλίου που δημοσιεύεται στην 
Εφημερίδα της Κυβερνήσεως. Ο Υπουργός Παιδείας, 
Έρευνας και Θρησκευμάτων εκδίδει διαπιστωτική πράξη 
για το διορισμό του Πρύτανη. Ο Πρύτανης δεν μπορεί 
να εκλεγεί για δεύτερη συνεχή θητεία στο ίδιο ίδρυμα. 


β) Η προκήρυξη των εκλογών γίνεται από το Συμβού¬ 
λιο του Ιδρύματος, τρεις μήνες πριν από τη λήξη της 
θητείας του υπηρετούντος Πρύτανη. Στα Α.Ε.Ι. των οποί¬ 
ων η θητεία του Πρύτανη ολοκληρώνεται, σύμφωνα με 
την παρ. 1 του άρθρου 35 του Ν. 4327/2015 (Α' 50), στις 
31-10-2015, η προκήρυξη των εκλογών γίνεται εντός ενός 
(1) μηνός από τη δημοσίευση της παρούσας. Στα ίδια 
Α.Ε.Ι. παρατείνεται η θητεία των υπηρετούντων σήμερα 
Πρυτάνεων μέχρι την έκδοση της προβλεπόμενης από 
την περίπτ. α' διαπιστωτικής πράξης του Υπουργού Παι¬ 
δείας,Έρευνας και Θρησκευμάτων για το διορισμό του 
Πρύτανη. Σε περίπτωση μη τήρησης των ως άνω κατά 
περίπτωση προθεσμιών η αρμοδιότητα της προκήρυξης 
περιέρχεται στη Σύγκλητο. Η διάταξη αυτή εφαρμόζεται 
και για την εκλογή των Κοσμητόρων. 

γ) Το Συμβούλιο ή η Σύγκλητος κατά περίπτωση, λαμ¬ 
βάνει τα αναγκαία μέτρα για τη μεγαλύτερη δυνατή 
δημοσιοποίηση της προκήρυξης. 

δ) Υποψηφιότητες για το αξίωμα του Πρύτανη υπο¬ 
βάλλονται, με αίτηση των ενδιαφερομένων, ενώπιον του 
Συμβουλίου ή της Συγκλήτου σε περίπτωση κατά την 
οποία, σύμφωνα με την περ. β', έχει περιέλθει σε αυτήν 
η αρμοδιότητα της προκήρυξης των εκλογών. Το ίδιο 
ισχύει και για την εκλογή των Κοσμητόρων. 

ε) Την ευθύνη διεξαγωγής της ψηφοφορίας έχει τρι¬ 
μελής Κεντρική Εφορευτική Επιτροπή, με ισάριθμα ανα¬ 
πληρωματικά μέλη, η οποία συγκροτείται με απόφαση 
του Συμβουλίου τουλάχιστον δέκα (10) εργάσιμες ημέ¬ 
ρες πριν από την ημέρα της ψηφοφορίας και αποτε- 
λείται από καθηγητές πρώτης βαθμίδας του οικείου 
Ιδρύματος. Αν παρέλθει άπρακτη η ανωτέρω προθεσμία, 
η Επιτροπή συγκροτείται, εντός δέκα (10) ημερών, με 
απόφαση της Συγκλήτου. Η Κεντρική Εφορευτική Επι¬ 
τροπή ανακηρύσσει τους υποψήφιους πρυτάνεις και κο¬ 
σμήτορες μέσα σε δύο μέρες από την συγκρότησή της. 

στ) Αν κανείς από τους υποψηφίους δεν συγκεντρώσει 
την απόλυτη πλειοψηφία των έγκυρων ψήφων, η εκλογή 
επαναλαμβάνεται την επόμενη ημέρα μεταξύ των δύο 
πλειοψηφούντων υποψηφίων. Σε περίπτωση δύο (2) δι¬ 
αδοχικών άγονων εκλογικών διαδικασιών, η Κεντρική 
Εφορευτική Επιτροπή υποχρεούται στη διεξαγωγή της 
εκλογικής διαδικασίας μέσω επιστολικής ή ηλεκτρονικής 
ψήφου, το αργότερο εντός αποκλειστικής προθεσμίας 
επτά (7) ημερών από την τελευταία άγονη ψηφοφορία. 
Σε περίπτωση άγονης εκλογικής διαδικασίας μέσω επι¬ 
στολικής ή ηλεκτρονικής ψήφου, επαναλαμβάνεται η όλη 
εκλογική διαδικασία, μεταξύ των δύο πλειοψηφούντων 
υποψηφίων». 

3. Τα μονομελή όργανα διοίκησης των Πανεπιστημίων 
και των Τ.Ε.Ι. που δεν εμπίπτουν στις διατάξεις της πα¬ 
ρούσας και η θητεία των οποίων σύμφωνα με την παρ. 
1 του άρθρου 35 του Ν. 4327/2015 λήγει στις 31-10-2015, 
αναδεικνύονται σύμφωνα με τις ισχύουσες κατά το χρό¬ 
νο δημοσίευσης της παρούσας διατάξεις. 

4. Τα συλλογικά όργανα διοίκησης των Πανεπιστημίων 
και των Τ.Ε.Ι. των οποίων η θητεία σύμφωνα με την παρ. 
1 του άρθρου 35 του Ν. 4327/2015 λήγει στις 31-10-2015, 
συγκροτούνται με το ισχύον κατά τη δημοσίευση της 
παρούσης νομικό καθεστώς. 

5. Το πρώτο εδάφιο της περίπτ. β' της παρ. 2 του 
άρθρου 9 του Ν. 4009/2011, όπως ισχύει, καταργείται. 

6. Το εδάφιο α' της περίπτ. γ' της παρ. 2 του άρθρου 
9 του Ν. 4009/2011 αντικαθίσταται ως εξής: «γ) Κοσμή- 

τορας εκλέγεται ο υποψήφιος που συγκέντρωσε την 
απόλυτη πλειοψηφία των εγκύρων ψήφων». 

Αρθρο 7 

1. Η προθεσμία των έξι (6) μηνών της παραγράφου 1 
του άρθρου 47 του Ν. 4310/2014 (Α' 258) παρατείνεται 
έως τις 31.5.2016. 

2. Οι διαδικασίες κρίσης που προβλέπονται στην πα¬ 
ράγραφο 6 του άρθρου 47 του Ν. 4310/2014 αναστέλ¬ 
λονται έως 31.12.2015. 

3. Το δεύτερο εδάφιο της 4 του άρθρου 30 του Ν. 4327/ 
2015 αντικαθίσταται ως εξής: 

«Η ισχύς της διάταξης αυτής άρχεται από 8.3.2015 και 
λήγει στις 31.12.2015». 

Άρθρο 8 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 


Κυβερνήσεως, εκτός αν ορίζεται διαφορετικά στις επι- 
μέρους διατάξεις. 

Αθήνα, 7 Οκτωβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 


ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΔΡΑΓΑΣΑΚΗΣ, ΠΑΝΑΓΙΩΤΗΣ ΚΟΥΡΟΥΜΠΛΗΣ, ΓΕΩΡΓΙΟΣ ΣΤΑΘΑΚΗΣ, 
ΠΑΝΑΓΙΩΤΗΣ ΚΑΜΜΕΝΟΣ, ΝΙΚΟΛΑΟΣ ΦΙΛΗΣ, ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ, 
ΑΝΔΡΕΑΣ ΞΑΝΘΟΣ, ΑΡΙΣΤΕΙΔΗΣ - ΝΙΚΟΛΑΟΣ - ΔΗΜΗΤΡΙΟΣ ΜΠΑΛΤΑΣ, 
ΠΑΝΑΓΙΩΤΗΣ ΣΚΟΥΡΛΕΤΗΣ, ΧΡΗΣΤΟΣ ΣΠΙΡΤΖΗΣ, ΘΕΟΔΩΡΟΣ ΔΡΙΤΣΑΣ, 
ΕΥΑΓΓΕΛΟΣ ΑΠΟΣΤΟΛΟΥ, ΝΙΚΟΛΑΟΣ ΠΑΠΠΑΣ, ΑΛΕΞΑΝΔΡΟΣ ΦΛΑΜΠΟΥΡΑΡΗΣ, 
ΧΡΙΣΤΟΦΟΡΟΣ ΒΕΡΝΑΡΔΑΚΗΣ, ΝΙΚΟΛΑΟΣ ΤΟΣΚΑΣ, ΙΩΑΝΝΗΣ ΜΟΥΖΑΛΑΣ, 
ΕΛΕΝΑ ΚΟΥΝΤΟΥΡΑ, ΔΗΜΗΤΡΙΟΣ ΒΙΤΣΑΣ, ΑΘΑΝΑΣΙΑ ΑΝΑΓΝΟΣΤΟΠΟΥΛΟΥ, 
ΚΩΝΣΤΑΝΤΙΝΟΣ ΦΩΤΑΚΗΣ, ΝΙΚΟΛΑΟΣ ΞΥΔΑΚΗΣ, ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ, 
ΘΕΑΝΩ ΦΩΤΙΟΥ, ΠΑΥΛΟΣ ΠΟΛΑΚΗΣ, ΤΡΥΦΩΝΑΣ ΑΛΕΞΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-ηταϊΙ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*0 100 1 2708 101 50004 * - 













































































